*Melléklet a …/2021. sz. Képviselő-testületi határozathoz*

**PÁLYÁZATI FELHÍVÁS**

**Kiskőrös Város Önkormányzata pályázatot hirdet területi ellátási kötelezettséggel működő fogorvosi alapellátási praxis betöltésére, önkormányzattal kötött szerződés alapján, vállalkozási formában történő működtetésre**

**Ellátandó feladat:**

Kiskőrös Város Önkormányzata Képviselő-testületének az egészségügyi alapellátás körzeteiről szóló 10/2016. (V.26.) önkormányzati rendelet 3. számú mellékletében meghatározott 2. számú felnőtt fogorvosi alapellátási körzet területi ellátási kötelezettséggel, az önkormányzattal kötött feladat-ellátási szerződés szerinti működtetése

**A feladat ellátásnak helye:** 6200 Kiskőrös, Árpád u. 8.

**A felnőtt fogorvosi körzet lakosságszáma:** 4096 fő (2020. december 31-i állapot)

**Működtetés formája**: vállalkozási forma (egyéni egészségügyi vállalkozóként, vagy társas vállalkozás tagjaként) vagy munkaviszonyban

**Pályázati feltételek:**

* Fogorvosi képesítés
* A háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendeletben, az önálló orvosi tevékenyégről szóló 2000. évi II. törvényben, az önálló orvosi tevékenyégről szóló 2000. évi II. törvény végrehajtásáról szóló 313/2011. (XII.23.) Korm. rendeletben előírt feltételek megléte
* büntetlen előélet
* cselekvőképesség
* egészségügyi alkalmasság
* érvényes működési nyilvántartás és Magyar Orvosi Kamarai tagság

**A pályázathoz csatolni kell:**

* fényképes szakmai önéletrajz;
* iskolai végzettséget, szakirányú képzettséget igazoló dokumentumok másolata (külföldön szerzett képesítés esetén az eredeti nyelven kiállított okirat másolata, annak hiteles fordítása, valamint a végzettséget igazoló okirat honosításáról szóló irat másolata);
* kilencven napnál nem régebbi hatósági erkölcsi bizonyítvány, amely igazolja a büntetlen előéletet és azt, hogy a pályázó nem áll foglalkozástól eltiltás hatálya alatt;
* Magyar Orvosi Kamara tagsági igazolvány másolata;
* érvényes működési nyilvántartás (Országos Kórházi Főigazgatóság) igazolása;
* egészségügyi alkalmassági vizsgálat eredményéről szóló igazolás;
* egyéni egészségügyi vállalkozó esetén a vállalkozói igazolvány, gazdasági társaság esetén a cégbírósági bejegyzést igazoló okirat másolata; munkaviszony esetén munkaszerződés
* személyi és tárgyi feltételek biztosításáról szóló nyilatkozat;
* nyilatkozat, hogy az információs önrendelkezési jogról és az információszabadságról szóló 2011. évi CXII. törvény 5. § (1) bekezdés b) pontja alapján a pályázó a pályázati anyagban foglalt személyes adatainak megismeréséhez és kezeléséhez hozzájárul.

**A körzet betölthetőségének időpontja**: hatósági engedélyek megszerzését követően azonnal

**A pályázat benyújtásának határideje:** 2021. augusztus 15. (a határidő eredménytelen letelét követően a praxis betöltéséig folyamatosan benyújtható)

**A pályázat benyújtásának módja**: Postai úton, Domonyi László polgármesternek címezve (6200 Kiskőrös, Petőfi Sándor tér 1.). A borítékon fel kell tüntetni: „Fogorvosi pályázat 2. számú körzet”.

**Egyéb információk**:

* A pályázat elbírálásának határideje: a pályázat benyújtásának határidejétől számított 30. nap.
* Eredményes pályázat esetén az önkormányzat határozatlan időre szóló feladat-ellátási szerződést köt, melyben a felek a működés feltételeit rögzítik.
* A fogorvosi alapellátás keretébe tartozó feladatok finanszírozása az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.3.) Korm. rendelet alapján, az egészségügyi szolgáltatónak a Nemzeti Egészségbiztosítási Alapkezelő területileg illetékes szervével kötött finanszírozási szerződés alapján történik.
* A fogorvosi körzet jelenleg helyettesítéssel ellátott, és 2021. január 1. napja óta tartósan betöltetlen.
* Kiskőrös Város Önkormányzata Képviselő-testületének az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelete szerint a szakember-ellátottság biztosítása érdekében önkormányzati lakás igényelhető.
* Rendelőhelyiség biztosított.
* A feladat ellátásához szükséges fogászati szék és eszközök rendelkezésre állnak.
* A pályázati kiírással kapcsolatosan további információt Aszódiné Nedró Éva közigazgatási osztályvezető nyújt a 70/4532522-s telefonszámon.